22. 12. 90 De Europæiske Fællesskabers Tidende Nr. C 323/13 
STATSSTØTTE 
C 42/88 (ex NN 111/88) 
Belgien 
(Artikel 92 til 94 i Traktaten om Oprettelse af Det Europæiske Økonomiske Fællesskab) 
(90/C 323/05) 
Meddelelse fra Kommissionen i henhold til EØF-Traktatens artikel 93, stk. 2, til de øvrige 
medlemsstater og andre interesserede parter angående den støtte, som Belgien har besluttet at 
yde til Tubemeuse 
Ved nedennævnte skrivelse har Kommissionen meddelt 
den belgiske regering sin beslutning om at afslutte den 
procedure, der blev indledt den 30. november 1988 ('). 
»Der henvises til skrivelse SG(88) D/14760 af 14. 
december 1988, hvori Kommissionen underrettede de 
belgiske myndigheder om, at den havde indledt den i 
EØF-Traktatens artikel 93, stk. 2, omhandlede proce­
dure med hensyn til: 
— en garanti, som regionen Valloniet bevilgede Société 
Liégeoise de Financement (SLF) i forbindelse med, at 
Société Liégeoise de Participation (SLP), der er et 
datterselskab af førnævnte, erhvervede 51 % af kapi­
talen i selskabet Tubemeuse-OCTG i juli 1986 
— SLP's øvrige erhvervelser i Tubemeuses dattersel­
skaber på samme tidspunkt 
— vilkårene for Tubemeuses videresalg til Soconord i 
juli 1988. 
Inden for rammerne af denne procedure fremsatte de 
belgiske myndigheder sine bemærkninger ved skrivelse af 
22. februar og 11. april 1989. De bestrider, at der har 
været tale dels om en overvurdering af OCGT i 1986, 
dels om en undervurdering i 1988, som i realiteten skulle 
have medført en støtte til opretholdelse af Tubemeuses 
virksomhed. 
De forklarer, at den pris, som SLP betalte for at erhverve 
51 % i Tubemeuse-OCGT, var beregnet på grundlag af 
en sagkyndig rapport, som de havde udfærdiget, og at 
den leje og den administrationsafgift, som Tubemeuse 
skulle betale SLP, gav sidstnævnte udsigt til tilfredsstil­
lende indkomster, der berettigede til en investering som 
den foretagne. 
For så vidt angår transaktionen i 1988 havde de belgiske 
myndigheder udfærdiget den anden sagkyndige rapport, 
som ligger til grund for den vurdering af Tubemeuse, der 
blev foretaget på det tidspunkt. De beskriver nærmere 
vilkårene for det offentlige udbud og godtgør, at den 
køber, der i sidste ende blev valgt, netop var ham, der set 
ud fra alle parametre havde afgivet det højeste bud. 
(») EFT nr. C 99 af 20. 4. 1989. Under hensyn til ovenstående meddeles det Dem herved, 
at Kommissionen er af den opfattelse, at ifølge den 
beskrevne procedure skete salget at Tubemeuses og 
Tubemeuse-OCTG's aktiver til Soconord efter en åben, 
offentlig procedure, som førte til, at køberen blev den, 
der bød højest. Den mener derfor, at en sådan transak­
tion ikke indeholder et statsstøtteelement i henhold til 
EØF-Traktatens artikel 92, stk. 1, fordi den svarer til 
den adfærd, som almindeligvis forventes af en privat 
investor i et land, hvor der er markedsøkonomi. Derfor 
har Kommissionen besluttet at afslutte den i EØF-Trak­
tatens artikel 93, stk. 2, omhandlede procedure, der blev 
indledt heroverfor i 1988. 
For så vidt angår de fem Tubemeuse-datterselskaber, 
som SLP erhvervede i 1986 til en samlet pris af 206 mio. 
bfr., nemlig Ambuma, Distrimeuse, Hopital, Engineering 
og Spirale, konstaterer Kommissionen, at SLP siden har 
kunnet videresælge disse selskaber til samme pris. I 
betragtning af, at der er tale om en neutral transaktion, 
afslutter den ligeledes ovennævnte i artikel 93, stk. 2, 
omhandlede procedure, der var indledt over for denne 
del af transaktionen. 
For så vidt angår SLP's køb af 51 % af Tubemeuse-
OCGT i juli 1986 til en pris af 630 mio. bfr. mener 
Kommissionen på grundlag af sin analyse af den sagkyn­
dige rapport, at der er tale om en overpris i forhold til, 
hvad man med rimelighed ville have kunnet opnå ved en 
åben offentlig udbudsprocedure. Den mener endvidere, 
at navnlig gennem den økonomiske garanti, der blev 
bevilget af regionen Valloniet til SLF i den anledning, er 
der tale om statsstøtte, jf. EØF-Traktatens artikel 92, 
stk. 1, til Tubemeuse, som er ulovlig og uforenelig med 
fællesmarkedet. 
Under hensyn til beslutning af 4. februar 1987, hvori der 
henvises til støtte, som er uforenelig med fællesmarkedet, 
og som af den belgiske regering er bevilget til Tube­
meuse, og hvori der kræves bortfald af denne støtte i 
form af tilbagebetaling af i alt 12 095 mia. bfr., er 
Kommissionen af den opfattelse, at denne sag af oppor-
tunitetshensyn må henlægges. Undersøgelsen af denne 
sag får nemlig Kommissionen til at konkludere, at den 
pågældende støtte på 630 mio. bfr. allerede omfattes af 
denne beslutning, og at der derfor ikke er grund til på 
ny at udtale sig herom.«